Паездка ў Беларусь маладых базыльянаў з Украіны (дарэчы, сярод іх быў і адзін былы жыхар Горадні) была вельмі насычанай і дынамічнай. За чатыры дні манахі наведалі асноўныя мясьціны, якія 400 гадоў таму сталі ядром Кангрэгацыі Сьвятой Тройцы Базыльянскага чыну: Наваградак, Жыровічы, Быцень, Менск. Акрамя таго ўкраінскія базыльяне наведалі Полацак, дзе была катэдра сьв. Язафата, і Віцебск, дзе ён прыняў мучаніцкую сьмерць у 1623 годзе. Падчас свайго падарожжа па Беларусі ўкраінскія базыльяне наведалі таксама беларускія грэка-каталіцкія парафіі ў Менску, Віцебску, Полацку і Берасьці, дзе пазнаёміліся з умовамі іх жыцьця.